Virgilio Fossati

Virgilio Fossati (* 12. September 1889 in Mailand, Italien; † 29. Juni 1918) weer en italieensch Footballspeler un -trainer.

Virgilio Fossati wurr 1889 in Mailand boren. As Speler hett he van 1909 bit 1915 insgesamt 97 Partien för Inter Mailand speelt, in de he veer Doren schaaten hett. 1910 wunn he mit  Inter Mailand de italieensch Meesterschap, den Scudetto.Inter: Virgilio Fossati Fossati wurr de eerste Kapitän vun Inter un wurr ok de eerste Speler ut dissen Vereen, de ok in de Italieensch Football-Natschonalmannschap to’n Insatz keem. 12 Lännerspelen hett he maakt un dorbi een Door schaaten. 

Tüschen 1909 un 1915 weer Fossati buterdem ok de eerste Trainer in de Historie vun den Vereen.Inter: Trainerhistorie Inter Mailand

Sien Karriere keem aber unverwacht un vör die Tiet to’n Enn. Virgilio Fossati keem 1918, wiels den Eersten Weltkrieg, bi en Slacht tüschen italieensch un öösterrieksch Truppen to Dood.

Sien Bröer Giuseppe (* 1894) speel ebenfalls för Inter Mailand.

 Enkeld Nahwiesen 

Kategorie:Mann
Kategorie:Börger von Italien
Kategorie:Footballspeler (Italien)
Kategorie:Footballtrainer
Kategorie:Fullen in’n Ersten Weltkrieg
Kategorie:Boren 1889
Kategorie:Storven 1918